Okupatsioonide Muuseumis saab näha prantsuse teatrit
Prantsuse Instituut Eestis koostöös Okupatsioonide Muuseumiga toob
28. veebruaril kell 18 huvilisteni Georges Bécot’ lavastatud prantsuskeelse etenduse „L’Exode et la mer“ (Eksiil ja meri).
Laval on kolm näitlejat, nende hulgas ka lavastaja ise, kes pajatavad loo
1939. aasta hispaania kodusõja põgenikest Prantsusmaal. Minimalistlike vahenditega loodud õhustikus jõuavad meieni lootused, aga ka valu ja kannatused. Etenduse muusikalise kujunduse on loonud Guillaume Raineri ning lavastus on valminud Andrès Trapiello romaani „Dias y Noches“ ainetel.
Prantsusmaa teatriringkondades hinnatud Gerges Bécot alustas oma teatriteed pärast aednik-maastikukujundaja õpingute lõpetamist 60ndate lõpus. Ta on töötanud mainekate lavastajate käe all nii Pariisis kui mujal Prantsusmaal ning toonud ise lavale kirjanduse suurkujusid. Alates aastast 1990 õpetab Bécot noori näitlejaid Florent’i koolis Pariisis.
„L’Exode et la mer“
28.02 kell 18
Lavastaja: Georges Bécot
Osades: Georges Bécot, Françoise Limouzy, Teddy Atlani
Sissepääs tasuta (etteregistreerimisega aadressil See e-posti aadress on kaitstud spämmirobotide vastu. E-posti aadressi nägemiseks peab olema JavaSkripti kasutamine olema lubatud. )
Prantsuse Instituudi direktor
+ 372 61 61 641
Näitus “Metsavennad!” Viljandis, Sakala Keskuses 24.01 – 24.02
24. jaanuarist kuni 24. veebruarini on Okupatsioonide Muuseumi näitus “Metsavennad!” avatud Viljandis, Sakala Keskuses.
Väljapaneku koostaja Martin Andrelleri sõnul annab näitus ülevaate Eesti territooriumil toimunud relvastatud vastupanust Nõukogude võimu vastu alates 1944. aasta sügisest. Kuna usuti, et Lääneriikide abiga õnnestub pärast sõja lõppu taastada Eesti Vabariigi iseseisvus, oli vabaduse nimel valmis võitlusesse asuma rohkem kui 15 000 metsavenda. Metsavendade vastupanu suruti maha 1950. aastatel, kuigi lahinguid nõukogude julgeolekuga toimus ka hiljem.
Näituste kuraator
+ 372 5139814, +372 4359146
Sala lugu on eelkõige lugu ühe noore naise viisist hakkama saada ja elada üle õuduste aastad. Kirjade alles hoidmine seostus Sala jaoks lahutamatult ellujäämisega. Säilitades iga paberitüki, mis viie aasta jooksul temani jõudis, tõestas Sala, et ka sõnad võivad elu päästa.
Näitus jõudis Okupatsioonide Muuseumisse koostöös Poola Vabariigi Suursaatkonna ja Ameerika Ühendriikide Suursaatkonnaga. Näituse kuraator on dr Jill Vexler USA-st.
Näitus on avatud 2. veebruarini 2014.
Vaata intervjuud "Aktuaalses kaameras" 12.11.2013:
http://uudised.err.ee/index.php?06291112
Holokausti mälestuspäeva koosviibimine 27. jaanuaril kell 15.00
27. jaanuaril toimus Okupatsioonide Muuseumis koostöös USA Suursaatkonnaga korraldatud holokausti mälestuspäeva koosviibimine.
USA suursaadik Eestis Jeffrey D. Levine tervitus ja sõnavõtt
Vanalinna Hariduskolleegiumi Suzuki viiulistuudio “Võlukeeledˮ õpilaste etteaste
Dokumentaalfilm “Parimad sõbrad igavestiˮ (2012).
Filmi tutvustab autor Anna Gavronski.
Lühifilm (14 min) nelja üle üheksakümneaastase juudi päritolu vanadaami sõprusest, mida pole katkestanud ka suured katsumused elus nagu Teine maailmasõda ja okupatsioonid Eestis.
Näituse “Kirjad Salale: noore naise elu natsi vangilaagritesˮ tutvustav ringkäik (Kadri Viires)
USA-Poola koostöös valminud näitus põhineb Poolast pärit juuditari Sala Garncarz-Kirschneri alles hoitud kirjadel, jutustades loo noore naise elust saksa sunnitöölaagrites.
18. jaanuaril toimub muuseumis ajalootund "Õpime ajaloost"
Laupäeval, 18. jaanuaril korraldavad Konstantin Pätsi Muuseum ja Eesti Muinsuskaitse Selts president Konstantin Pätsi 58. surma-aastapäevale pühendatud mälestuspäeva.
Laupäeval, 18. jaanuaril 2014 algusega kell 11 leiab Metsakalmistul aset mälestustalitus. Hingepalve loeb EAÕK ülempreester Aleksander Sarapik, sõna võtab MTÜ Konstantin Pätsi Muuseumi esimees Trivimi Velliste. Pätside perekonna rahulas süüdatakse mälestusküünlad.
Kell 13 algab Okupatsioonide Muuseumis (Toompea 8) ajalootund. Näha saab videofilmi “Presidendi kett” (27 min). Kohal on nii filmi loojad kui tootjad, kohtutakse käsikirja autori Peep Pillaku ja OÜ Miniplast esindaja Meelis Pääboga.
Oodatud on kõik ajaloohuvilised!
tel 53 409 536
Korraldajad: MTÜ Konstantin Pätsi Muuseum ja Eesti Muinsuskaitse Selts koostöös Okupatsioonide Muuseumiga.
Ajalootund on esimene projekti “Õpime ajaloost” raames, mida toetab KÜSK.